Pályafutása során egyik legnagyobb ellenfele az amerikai Brendan Hansen volt. Ők ketten nem csak a 2004-es olimpián, hanem a 2003-as és a 2005-ös úszó-világbajnokságon is szoros versenyt vívtak. Kitadzsima az előbbi világversenyen a 100 méteres, és a 200 méteres mellúszás döntőjében is győzött, mindkét alkalommal világrekordot úszva. Később ezeket a rekordjait 100 méteren előbb az orosz Dmitrij Komornyikov, majd mindkét távon Hansen is megdöntötte.